LAOAG CITY – Sinerrek dagiti kameng ti National Bureau of Investigation (NBI) ti Manila ken Presidential Commission on Good Government (PCGG) ti Marcos mansion idiay Batac City probinsiya ti Ilocos Norte.
Gagem ti grupo ti NBI ken PCGG dagiti paintings iti uneg ti Marcos mansion.
Nupay kasta, awan ti kameng ti media nga napalubosan a simrek iti mansion gapu ta nagbantay dagiti kameng ti NBI ken Philippine National Police.
Naammuan nga immuna a nagbiruk ti grupo iti umuna a kadsaaran ti Marcos mansion sakbay a napan da iti maikadua a kadsaaran ti mansion.
Segun kenni PCGG official counsel, Atty Procencio Jason, awan ti naala da a paintings iti uneg ti Marcos mansion.
" It depends, so iaano natin sa korte ito, i-endorse natin walang nakita ngayun walang nakita. . . I didn't . . I don't want to speculate . . oo," kuna ni Atty. Jason.
Bayat ti pannakaiwayat ti raid ket inimatangan met ti abogado dagiti Marcos.
Immuna iti daytoy ket sumagmamano a paintings ti kinumpiskar dagiti kameng ti NBI ken PCGG ti ancestral home dagiti Marcos idiay San Juan.
Nadismaya ni Gov Imee Marcos iti kellaat a pannakakumpiskar dagiti paintings a paset ti koleksiyun ti ina da a ni dati a First Lady nga itan Ilocos Norte Second District Rep. Imelda Marcos nga maatap a paset ti ill-gotten wealth dagiti Marcos.
Nadanagan ti gobernador iti kasasaad ti salun-at ti ina da gapu ta nairana pay a manarimaan nga agpapaimbag ti dati a first lady kalpasan a naopera dagiti mata na.
ilo_Latn ilo_Latn ilo_Latn ilo_Latn ilo_Latn tgl_Latn ilo_Latn ilo_Latn ilo_Latn ilo_Latn